stanford-oval/wikipedia huggingface dataset:
Anis Chedli

| Mitalit> Maa:   Tunisia.Miesten judo.Afrikan-mestaruuskilpailut  | Mitalit> Maa:   Tunisia.Miesten judo.Afrikan-mestaruuskilpailut  | Mitalit> Maa:   Tunisia.Miesten judo.Afrikan-mestaruuskilpailut  | Maa:   Tunisia> Miesten judo. |
| --- | --- | --- | --- |
|  Kultaa | Libya 2001 | avoin luokka |  |
|  Kultaa | Egypti 2002 | avoin luokka |  |
|  Kultaa | Etelä-Afrikka 2005 | yli 100 kg |  |
|  Kultaa | Mauritius 2006 | yli 100 kg |  |
|  Kultaa | Marokko 2008 | yli 100 kg |  |
|  Kultaa | Kamerun 2010 | avoin luokka |  |
|  Hopeaa | Egypti 2002 | yli 100 kg |  |
|  Hopeaa | Tunisia 2004 | yli 100 kg |  |
|  Hopeaa | Marokko 2008 | avoin luokka |  |
|  Hopeaa | Mauritius 2009 | yli 100 kg |  |
|  Hopeaa | Kamerun 2010 | yli 100 kg |  |
|  Pronssia | Algeria 2000 | yli 100 kg |  |
|  Pronssia | Libya 2001 | yli 100 kg |  |
|  Pronssia | Tunisia 2004 | avoin luokka |  |
|  Pronssia | Etelä-Afrikka 2005 | avoin luokka |  |
|  Pronssia | Mauritius 2006 | avoin luokka |  |
| Välimeren kilpailut  | Välimeren kilpailut  | Välimeren kilpailut  |  |
|  Hopeaa | Pescara 2009 | yli 100 kg |  |
| Afrikan kisat  | Afrikan kisat  | Afrikan kisat  |  |
|  Kultaa | Algeria 2007 | avoin luokka |  |
|  Pronssia | Algeria 2007 | yli 100 kg |  |
Anis Chedli (arab. انيس الشاذلي ‎, s. 19. helmikuuta 1981) on tunisialainen judoka, joka on kuusinkertainen judon Afrikan-mestari. Hän on voittanut myös Tunisian mestaruuden vuonna 2006. Chedli kilpaili vuoden 2008 kesäolympialaisissa, jossa hän hävisi toisella kierroksella ranskalaiselle Teddy Rinerille.
Ashraf Ghani

| Ashraf Ghani |
| --- | --- |
 Ghani joulukuussa 2014.
Afganistanin 13. presidentti
 29.9.2014–15.8.2021  
Edeltäjä:  Hamid Karzai
Talousministeri
 2.6.2002–4.12.2004  
Henkilötiedot
Syntynyt: 1949 (ikä 74–75)
Ammatti:  antropologi
Tiedot
Puolue:  sitoutumaton
Tutkinnot:  Columbian yliopisto
Etnisyys:  pataani
Aiheesta muualla
president.gov.af
Mohammad Ashraf Ghani Ahmadzai (pašt. ‏محمد اشرف غني احمدزی‎, Mohammad Ašraf Ğani Ahmadazay; s. 1949) on afganistanilainen poliitikko, joka toimii maansa länsimaiden asettaman hallinnon presidenttinä syyskuusta 2014 alkaen. Entinen valtiovarainministeri Ghani oli ehdolla kesäkuussa 2014 pidetyssä presidentinvaalissa. Alustavan ääntenlaskun mukaan Ghani sai äänten enemmistön toisella kierroksella. Toiseksi tullut entinen ulkoministeri Abdullah Abdullah sekä Afganistanin kansa epäili vaalivilppiä. Neuvottelujen jälkeen ehdokkaat allekirjoittivat vallanjakosopimuksen 21. syyskuuta 2014, jonka mukaan Ghani nousee presidentiksi ja Abdullahista tulee pääministeri.
Ghani on syntynyt vuonna 1949. Hän työskenteli talousministerinä 2002–2005 samassa hallituksessa jossa Abdullah oli ulkoministerinä. Hän tuli tunnetuksi ulkomaisen avun tehottomuuden arvostelijana. Hän syytti Yhdysvaltoja rinnakkaisen valtionhallinnon pyörittämisestä. Vuonna 2007 hän sanoi haastattelussa, että avustusvaroin rakennettu koulu maksaa viisi kertaa niin paljon kuin omin rahoin rakennettu.
Taliban alkoi edetä nopeasti kun Yhdysvallat alkoi vetää joukkojaan pois Afganistanista 1. toukokuuta 2021. 15. elokuuta 2021 Ghani luopui vallasta ja lähti Tadžikistaniin. Maahan perustettiin komitea neuvottelemaan Talibanin kanssa.
Venäjän edustajiston lehdistösihteerin mukaan Ghani siirtyi lentokentälle neljän auton saattueessa, jotka oli pakattu täyteen käteistä. Kaikki rahat eivät mahtuneet Ghania kuljettaneeseen helikopteriin, joten osa käteisestä jäi kiitoradalle.
Ria Novostin mukaan Ghani oleskelee Omanissa.
Afganistanin lähettiläs Tadžikistanissa syytti Ghania 169 miljoonan dollarin valtion varojen varastamisesta ja vaati Interpolia pidättämään hänet. Myöhemmin Arabiemiraattien hallitus vahvisti, että Ghani oleskelee maassa humanitaarisista syistä.
Ghani tuli julkisuuteen Facebookissa streamatulla videolla.
Aiheesta muualla

Kuvia tai muita tiedostoja aiheesta Ashraf Ghani Wikimedia Commonsissa
Nadine Coyle

Nadine Coyle vuonna 2004.
Nadine Elizabeth Louise Coyle on irlantilainen laulaja, lauluntekijä, malli sekä näyttelijä, joka nousi kuuluisuuteen vuonna 2002 popyhtye Girls Aloudin jäsenenä. Yhtye rikkoi 25 miljoonan myydyn äänitteen rajan toukokuussa 2009.
Coyle julkaisi sooloalbuminsa Insatiable marraskuussa 2010 oman levy-yhtiönsä Black Pen Labelsin nimissä tehden yhteistyötä tavarakeskus Tescon kanssa. Levyn ensimmäinen single oli albumin nimikappale. Albumi sijoittui sijalle 20. Irlannin ja sijalle 47. Englannin levylistalla.
Lapsuus ja nuoruus

Nadine Coyle syntyi Derryssa, Pohjois-Irlannissa, 15. kesäkuuta 1985. Hänen vanhempansa ovat Lillian ja Niall Coyle, jotka huomasivat tyttärensä laulunlahjat hänen ollessaan vasta kaksivuotias laulaessaan The Drifters -nimisen kappaleen "Saturday Night at the Movies". Coyle ei ollut kiinnostunut opiskelusta, mutta sai kuitenkin hyviä arvosanoja. Hän teki demon, joka sisälsi cover-versiot kappaleista "Fields of Gold", Somewhere Over the Rainbow", "Love Is" sekä aarian "Summertime".
Girls Aloud

Opiskellessaan vuonna 2001 Nadine Coyle osallistui Irlannin versioon laulukilpailusta "Popstars", jossa pääsi loppuun saakka lunastaen paikkansa yhtyeessä "Six", johon kuului nimen mukaisesti kuusi voittajajäsentä: kolme miestä ja kolme naista. Tulosten selvittyä paljastui kuitenkin, että Nadine oli valehdellut ikänsä - hän oli vasta 16-vuotias, kun alaikäraja kilpailuun osallistumiselle oli 18 vuotta. Nadine joutui palaamaan koulunpenkille ja hänet korvattiin toisella naislaulajalla.
Vuonna 2002 alkoi Englannin toisen Popstars-tuotantokauden koelaulut, joissa oli tuomarina myös Irlannin versiosta tuttu Louis Walsh. Walsh houkutteli Nadinen osallistumaan kilpailuun. Lopputuloksena oli jälleen finaali - ja tällä kertaa katsojien äänestämänä - paikka viisihenkisessä tyttöbändissä.
Mimi Jakobsen

| Mimi Jakobsen> Tanskan elinkeinoministeri |
| --- | --- |
 Poul Nyrup Rasmussenin II hallitus 28. tammikuuta 1994 – 30. joulukuuta 1996  
Edeltäjä:  Jan Trøjborg
Seuraaja:  Jan Trøjborg
Tanskan koordinaatioministeri
 Poul Nyrup Rasmussenin I hallitus 21. tammikuuta 1993 – 28. tammikuuta 1994  
Edeltäjä:  virka perustettu
Seuraaja:  virka lakkautettu
Tanskan Grönlanti-ministeri
 Poul Schlüterin I hallitus 1. syyskuuta 1987 – 10. syyskuuta 1987  
Edeltäjä:  Tom Høyem
Seuraaja:  virka lakkautettu
Tanskan sosiaaliministeri
 Poul Schlüterin I ja II hallitus 12. maaliskuuta 1986 – 3. kesäkuuta 1988  
Edeltäjä:  Elsebeth Kock-Petersen
Seuraaja:  Aade Olesen
Tanskan kulttuuriministeri
 Poul Schlüterin I hallitus 10. syyskuuta 1982 – 12. maaliskuuta 1986  
Edeltäjä:  Lise Østergaard
Seuraaja:  Hans Peter Clausen
Keskustademokraattien puheenjohtaja
 1989–2005  
Edeltäjä:  Erhard Jakobsen
Seuraaja:  Bjarne Møgelhøj
Kansankäräjäedustaja
 1977–2001  
Henkilötiedot
Koko nimi:  Mimi Vibeke Jakobsen
Syntynyt: 19. marraskuuta 1948 (ikä 75) Kööpenhamina, Tanska
Tiedot
Puolue:  Keskustademokraatit (vuoteen 2005) Sosiaalidemokraatit (2006–?)
Mimi Vibeke Jakobsen (s. 19. marraskuuta 1948 Kööpenhamina) on entinen tanskalainen poliitikko. Hän toimi isänsä Erhard Jakobsenin perustaman Keskustademokraatit-puolueen puheenjohtajana 1989–2005, istui kansankäräjillä 1977–2001 ja toimi useaan kertaan ministerinä. Hän oli kulttuuriministeri 1982–1986, sosiaaliministeri 1986–1988, Grönlanti-ministeri 1987, koordinaatioministeri 1993–1994 ja elinkeinoministeri 1994–1996. Vuonna 2006 hän liittyi Sosiaalidemokraatteihin, mutta on sittemmin eronnut puolueesta.
Aiheesta muualla

Mimi Jakobsen Tanskan kansankäräjien verkkosivuilla (tanskaksi)
| 0 | 1 | 2 | 3 |
| --- | --- | --- | --- |
|  | Edeltäjä: Erhard Jakobsen | Keskustademokraattien puheenjohtaja 1989–2005 | Seuraaja: Bjarne Møgelhøj |
Mimi Leder

Mimi Leder vuonna 2016.
Miriam ”Mimi” Leder (s. 26. tammikuuta 1952 New York, New York) on yhdysvaltalainen elokuva- ja televisio-ohjaaja. Hänen töidensä joukossa ovat Rauhantekijä (1997), Deep Impact (1998), Anna hyvän kiertää (2000) ja The Code (2009).
Leder on voittanut kaksi Emmy-palkintoa vuosina 1995 ja 1996. Hänen miehensä on Gary Werntz, jonka kanssa hänellä on tytär Hannah. Sekä mies että tytär ovat työskennelleet näyttelijöinä. Gary ja Hannah ovat näytelleet Mimin elokuvassa Anna hyvän kiertää, ja Hannah myös kahdessa sitä edeltävässä elokuvassa.
Aiheesta muualla

Mimi Leder Internet Movie Databasessa. (englanniksi)
Mimi Leder Elonetissä.
Anthony Anderson

| Anthony Anderson |
| --- | --- |
 Anthony Anderson vuonna 2010
Henkilötiedot
Syntynyt: 15. elokuuta 1970 (ikä 54) Los Angeles, Kalifornia, Yhdysvallat
Puoliso:  Alvina Renee Stewart (syyskuu 1999–)
Näyttelijä
Aktiivisena:  1995–
Aiheesta muualla
IMDb 
Elonet
Anthony Anderson (s. 15. elokuuta 1970 Los Angeles, Kalifornia, Yhdysvallat) on yhdysvaltalainen näyttelijä ja koomikko. Hänet tunnetaan ehkä parhaiten etsivä Kevin Bernardin roolista TV-sarjassa Kova Laki sekä Antwon Mitchellin roolista TV-sarjassa Shield – lain varjolla.
Filmografia

| Vuosi | Elokuva | Rooli | Huom>  |
| --- | --- | --- | --- |
| 1999 | Life | Cookie |  |
| 1999 | Trippin' | Z-Boy |  |
| 2000 | Romeon on kuoltava | Maurice |  |
| 2000 | Hamekyttä | Nolan |  |
| 2000 | Me kaksi & Irene | Jamaal Baileygates |  |
| 2000 | Urban Legends: Final Cut | Stan Washington |  |
| 2001 | See Spot Run | Benny |  |
| 2001 | Exit Wounds | T.K. |  |
| 2001 | Kingdom Come | Junior Slocumb |  |
| 2001 | Two Can Play That Game | Teste |  |
| 2002 | Barbershop | J.D. |  |
| 2003 | Kangaroo Jack | Louis Booker |  |
| 2003 | Cradle 2 the Grave | Tommy |  |
| 2003 | Malibu's Most Wanted | P. Niss |  |
| 2003 | Scary Movie 3 | Mahalik |  |
| 2004 | My Baby's Daddy | G. Bong |  |
| 2004 | Agent Cody Banks 2: Destination London | Derek |  |
| 2004 | Harold & Kumar Go to White Castle | Burger Shack Employee |  |
| 2005 | King's Ransom | Malcolm King |  |
| 2005 | Hustle & Flow | Key |  |
| 2006 | Hoodwinked | Detective Bill Stork |  |
| 2006 | Scary Movie 4 | Mahalik |  |
| 2006 | The Departed | Brown |  |
| 2007 | Transformers | Glen Whitmann |  |
| 2009 | 41 Dollars (The Scott Hicks Story)  | Scott Hicks |  |
| 2019 | Beats | Romelo Reese |  |
Aiheesta muualla

Anthony Anderson Internet Movie Databasessa. (englanniksi)
Ashok Gehlot

| Ashok Gehlot |
| --- | --- |

Rajasthanin pääministeri
 17. joulukuuta 2018 –  
Edeltäjä:  Vasundhara Raje
 13. joulukuuta 2008 – 12. joulukuuta 2013  
Edeltäjä:  Vasundhara Raje
Seuraaja:  Vasundhara Raje
 1. joulukuuta 1998 – 8. joulukuuta 2003  
Edeltäjä:  Bhairon Singh Shekhawat
Seuraaja:  Vasundhara Raje
Henkilötiedot
Syntynyt: 3. toukokuuta 1951 (ikä 73) Jodhpur, Rajasthan, Intia
Tiedot
Puolue:  Intian kongressipuolue
Tutkinnot:  Jodhpurin yliopisto
Ashok Gehlot (s. 3. toukokuuta 1951) on intialainen poliitikko, joka aloitti kolmannen kautensa Rajasthanin pääministerinä vuonna 2018.
Gehlot aloitti poliittisen uransa opiskelijapolitiikassa. Hän toimi kongressipuolueen opiskelijajärjestön Rajasthanin yksikön puheenjohtajana vuosina 1974–1979. Vuonna 1977 kongressipuolueen etsiessä ehdokkaita osavaltiovaaleihin Jodhpurissa Gehlot tarjoutui ehdolle, mutta hävisi vaalit. Kongressipuolue oli tuolloin epäsuosiossa Indira Gandhin kaksi vuotta aiemmin julistaman kansallisen hätätilan takia. Vuonna 1980 Gandhi valitsi hänet ehdokkaaksi parlamenttivaaleihin, jotka hän voitti. Voittonsa jälkeen hänen kanssaan samaan kastiyhteisöön kuulunut väkijoukko matkusti Delhiin onnittelemaan häntä. Gandhiin väenpaljous teki vaikutuksen, minkä vuoksi hän päätti ylentää Gehlotin valtioministeriksi.
Gehlot valittiin turismista vastaavaksi valtioministeriksi vuonna 1982. Seuraavana vuonna hänen vastuulleen annettiin myös ilmailu- ja urheiluasiat. Tultuaan uudelleenvalituksi Lok Sabhaan vuonna 1984, hän jatkoi ilmailuasiain valtioministerinä. P. V. Narasimha Raon hallitukselle hän toimi tekstiilistä vastaava valtioministerinä vuosina 1991–1993. Vuonna 1998 hän aloitti ensimmäisen kautensa Rajasthanin pääministerinä. Kongressipuolueen tappio vuoden 2003 osavaltiovaaleissa päätti hänen osavaltiohallituksena. Toiselle kaudelle hänet valittiin vuonna 2008. Kokenut kongressijohtaja C. P. Joshi nähtiin tuolloin mahdollisena valintana uudeksi pääministeriksi, mutta hän ei tullut valituksi hävittyään vaalit yhdellä äänellä. Joshin tappio tarjosi Gehlotille tilaisuuden päästä toiselle kaudelle pääministeriksi. Hänen toinen kautensa päättyi vuonna 2013, jolloin kongressipuolue hävisi vaalit saatuaan vain 21 paikkaa 200-paikkaiseen osavaltioparlamenttiin.
Gehlotin nimitettiin vuonna 2018 kolmannelle kaudelleen Rajasthanin pääministeriksi. Hänen varapääministerikseen valittiin Sachin Pilot. Kuusi kuukautta osavaltiohallituksen muodostamisen jälkeen kongressipuolue menetti kaikki Rajasthanin 25-parlamenttipaikkaa vuoden 2019 parlamenttivaaleissa. Yksi hävinneistä oli Gehlotin poika Vaibhav, jonka tappion osalta Gehlot syytti varapääministeri Pilotia. Pilot vastasi syytökseen toteamalla, että Gehlotin olisi pitänyt tehdä vaalityötä koko Rajashtanissa, eikä pelkästään ajaa poikansa valintaa Jodhpurin vaalipiirissä, niin vaalien lopputulos olisi ollut erilainen. Pääministerin ja varapääministerin keskinäinen kinastelu on herättänyt epäilyksiä hallituksen toimintakyvystä.
Aiheesta muualla

Kuvia tai muita tiedostoja aiheesta Ashok Gehlot Wikimedia Commonsissa
Ashok Gehlot Intian parlamentin alahuoneen verkkosivuilla
Anthony Andrews

Anthony Andrews vuonna 1982.
Anthony Corin Gerald Andrews (s. 12. tammikuuta 1948 Lontoo) on brittiläinen näyttelijä, joka tunnetaan etenkin lordi Sebastian Flyten roolista 1980-luvun alun tv-minisarjassa Mennyt maailma.
Ura

Anthony Andrews syntyi nelilapsiseen taiteilijaperheeseen Lontoon Hampsteadissa: äiti oli tanssija ja isä BBC:n kapellimestari ja sovittaja. Tunnettujen rooliensa vuoksi Andrewsia pidetään usein taustaltaan yläluokkaisena, mutta perhe ei ollut mitenkään varakas. Hän otti tanssitunteja kahdeksanvuotiaasta alkaen ja sai kouluvuosien jälkeen paikan Chichester-teatterista, aluksi näyttämöapulaisena. Koe-esiintymisen kautta hänet valittiin yhdeksi koulupojaksi Alan Bennettin näytelmään Forty Years On, jossa rehtoria esitti John Gielgud.
Andrews näytteli 1970-luvulla televisiosarjoissa, muun muassa monessa roolissa sarjassa Kahden kerroksen väkeä, kunnes nousi maailmanmaineeseen Menneen maailman toisessa miespääosassa Jeremy Ironsin ohella. Andrews sai roolistaan Golden Globe- ja Bafta-palkinnot ja oli Emmy-palkintoehdokkaana.
Menneen maailman jälkeen Andrews sai pääosan vuoden 1982 televisioelokuvassa Ivanhoe. Hän näytteli yhtä pääosaa John Hustonin elokuvassa Tulivuoren juurella (Under the Volcano, 1984) ja John Frankenheimerin elokuvassa Verirahat (The Holcroft Covenant, 1985). Elokuvien ohella Andrewsia on nähty musikaaliproduktioissa, kuten professori Higginsinä vuoden 2001 My Fair Ladyssa. Vuoden 2010 elokuvassa Kuninkaan puhe hän esitti pääministeri Stanley Baldwinia.
Yksityiselämä

Anthony Andrews on ollut vuodesta 1971 naimisissa Simpsons of Piccadilly -tavaratalon omistajasukuun kuuluvan näyttelijä Georgina Simpsonin kanssa. Heillä on kolme lasta, ja heidän tyttärensä kummitäti on prinsessa Anne.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: en:Anthony Andrews & sv:Anthony Andrews
Käännös suomeksi
Nancy Mackay

| Mitalit | Mitalit | Mitalit |  |
| --- | --- | --- | --- |
|  Mackay vuonna 1948. |  Mackay vuonna 1948. |  Mackay vuonna 1948. |  |
Maa:   Kanada
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Lontoo 1948 | 4×100 m viesti |  |
Nancy Mackay (16. toukokuuta 1922 Smethwick, Englanti – 4. tammikuuta 2024) oli kanadalainen pikajuoksija ja olympiamitalisti.
Nelivuotiaana Englannista Kanadaan muuttanut Mackay voitti 4×100 metrin viestistä olympiapronssia Lontoossa 1948, minkä jälkeen hän päätti kilpauransa. 100 metrillä hänen ennätyksensä oli vuonna 1948 juostu 12,6 sekuntia.
Aiheesta muualla

Kuvia tai muita tiedostoja aiheesta Nancy Mackay Wikimedia Commonsissa
Nancy Mackay Kansainvälinen olympiakomitea. (englanniksi)
Anish Giri

| Anish Giri |
| --- | --- |

Henkilötiedot
Koko nimi:  Anish Giri
Syntynyt: 28. kesäkuuta 1994 (ikä 30)
Kansalaisuus:  hollantilainen
Shakinpelaaja
Titteli:  suurmestari
Elo-luku:  2 791 (heinäkuussa 2015) FIDE:n listan sijoitus 6.
Korkein Elo:  2 797 (helmikuussa 2015)
Aiheesta muualla
www.anishgiri.eu
Anish Giri (s. 28. kesäkuuta 1994) on hollantilainen shakin suurmestari. Hänen isänsä on nepalilainen ja äitinsä venäläinen. Giri saavutti suurmestarin arvon 14 vuoden, seitsemän kuukauden ja kahden päivän ikäisenä.
Aiheesta muualla

Kuvia tai muita tiedostoja aiheesta Anish Giri Wikimedia Commonsissa
Viralliset kotisivut
FIDE-kortti: Anish Giri (englanniksi)
Anish Giri ChessGames.com-sivustolla (englanniksi)
Ashmore- ja Cartiersaaret

Ashmore- ja Cartiersaaret ovat kaksi asumatonta saariryhmää Intian valtameressä Australian koillispuolella ja Indonesiasta etelään. Saarten yhteispinta-ala on 5 neliökilometriä ja rantaviivaa on 74,1 kilometriä. Saarilla ei ole satamia.
Hallinnollisesti saaret ovat Australian liittovaltion hallitsema territorio. Australian meri- ja ilmavoimat tekevät saarille satunnaisesti valvontakäyntejä.
Saaret siirtyivät Australian hallintoon vuonna 1931. Ashmore Reefistä tuli luonnonsuojelualue vuonna 1983. Cartierinsaari on entinen pommitusalue.
Aiheesta muualla

Wikimedia Commonsissa on kuvia tai muita tiedostoja aiheesta .
Ashmore- ja Cartiersaaret The World Factbook. Washington, DC:  Central Intelligence Agency. (englanniksi)
Argentiinan naisten jalkapallomaajoukkue

Argentiinan naisten jalkapallomaajoukkue edustaa Argentiinaa naisten jalkapallon kansainvälisissä otteluissa.
Argentiinan naismaajoukkue hävisi Pekingin 2008 olympialaisissa kaikki kolme otteluaan. Kanada oli parempi maalein 1–2, Ruotsi maalein 0–1 sekä Kiina maalein 0–2. Argentiinan ainoan maalin teki Ludmila Manicler.
Argentiina on osallistunut MM-kisoihin kolmasti. Vuoden 2003 kisoissa Yhdysvalloissa se hävisi Japanille 0–6, Kanadalle 0–3 ja Saksalle 1–6. Joukkueen ainoan maalin teki Saksa-ottelussa vaihtopelaajana kentälle tullut Yanina Gaitan. Vuoden 2007 MM-kisoissa Kiinassa Argentiina hävisi Saksalle 0–11, Japanille 0–1 ja Englannille 1–6. Joukkueen ainoan maalin teki Eva González. Vuoden 2019 MM-kisoissa Ranskassa Argentiina pelasi Italian kanssa tasan 0–0, hävisi Englannille 0–1 ja pelasi Skotlannin kanssa tasan 3–3 oltuaan vielä 70 minuutin kohdalla kolme maalia tappiolla. Joukkueen maalintekijät olivat Milagros Menéndez ja Florencia Bonsegundo, ja lisäksi yksi Bonsegundon laukauksesta syntynyt tilanne tuomittiin Skotlannin maalivahdin omaksi maaliksi. Kaikissa näissä MM-kisoissa joukkuetta valmensi José Carlos Borrello.
Etelä-Amerikan mestaruuden Argentiina voitti vuonna 2006. Toiseksi se sijoittui Brasilian jälkeen vuosina 1995, 1998 ja 2003, ja kolmas se oli vuonna 2018 edellään Brasilia ja Chile sekä vuonna 2022 Brasilian ja Kolumbian jälkeen.
Anton Tallbacka

| Anton Tallbacka> Henkilötiedot |
| --- | --- |
Syntynyt: 14. marraskuuta 1999 (ikä 24) Helsinki
Kansalaisuus:   Suomi
Uran tiedot
Laji:  400 metrin aitajuoksu ja aitajuoksu
Seura:  HIFK-Friidrott
Valmentaja:  Anatoli Mihailov
Anton Aapeli Tapani Tallbacka (s. 14. marraskuuta 1999 Helsinki) on suomalainen 400 metrin aitajuoksija, joka edustaa HIFK-Friidrottia. Hänen valmentajansa on Anatoli Mihailov.
Tallbacka on saavuttanut Kalevan kisoissa pronssia 400 metrin aitajuoksussa 2022. Hän saavutti vuoden 2020 sisäratojen Suomen-mestaruuskilpailuissa pronssia 300 metrin aitajuoksussa. SM-hallien viestissä hän on saavuttanut kultaa 2018, hopeaa 2022 ja pronssia 2019. Viestijuoksun SM-kilpailuissa hän on saanut pronssia 4 × 400 metrin viestissä 2020.
Tallbacka juoksi 400 metrin aitajuoksun ennätyksensä 52,01 Joensuussa 7. elokuuta 2022. 300 metrin aidat hän on juossut hallissa parhaimmillaan aikaan 36,99 Tampereella 13. helmikuuta 2022.
Alexander Boldt

Bruno Alexander Boldt (14. tammikuuta 1873 Kuopio – 18. marraskuuta 1956 Helsinki) oli suomalainen kirjastonhoitaja ja ruotsin kielellä kirjoittanut kirjailija. Hän kirjoitti myös nimellä Alexander Frosterus-Lybecker-Boldt ja nimimerkillä ”A.B.”. Boldt oli yksi Suomen partioliikkeen uranuurtajista.
Elämä

Boldtin vanhemmat olivat kenraalimajuri Johan Dietrich Boldt ja Anna Christina Frosterus. Hänen veljiään olivat kotiseutututkimuksen uranuurtaja Robert Boldt, toimittaja ja anarkistisosialisti Jean Boldt sekä sosialisti ja uskontofilosofi Georg Boldt. Alexander Boldt pääsi ylioppilaaksi 1891 (Nya svenska läroverket i Helsingfors) ja opiskeli sitten Helsingin yliopistossa valmistuen filosofian kandidaatiksi 1896 ja maisteriksi 1897.
Boldt oli vuodesta 1894 Helsingin yliopiston kirjaston palveluksessa. Viimeksi hän toimi vanhempana alikirjastonhoitajana 1924–1940. Boldt kirjoitti 1902 väitöskirjan Studier öfver en del barndomen och ynglingaåldern berörande drag i svenska och svensk-finska skalders diktning joka aiheena oli poika- ja nuorukaisluonteiden käsittely ruotsinkielisessä runoudessa. Väitöskirjaa ei kuitenkaan hyväksytty. Väitöskirjaa tehdessään Boldt oli saanut paljon vaikutteita ruotsalaiselta Viktor Rydbergiltä ja myöhemmin hän tutustui myös amerikkalaiseen nuorisokasvattajaan Elbert Hubbardiin.
Vuoden 1910 alussa Boldt tutustui englantilaiseen Boy scout -liikkeeseen ja jo saman vuoden keväällä hän laati ehdotuksen vastaavantyyppisen Unga Fribyggare -nimisen nuorisoliikkeen perustamisesta Suomeen. Tältä pohjalta käynnistyi syksyllä 1910 Toimen Pojat -järjestön toiminta Suomessa. Boldt ei osallistunut Toimen Poikain käytännön toiminnan vetämiseen, vaan tehtävä tuli 1889 syntyneelle ylioppilas Kurt Steniukselle. Toimen Pojat jatkoi toimintaansa myös syyskuun 1911 jälkeen, vaikka muut Suomessa toimineet partiolaisjärjestöt tuolloin hajotettiin venäläisten viranomaisten vaatimuksesta. Kurt Steniuksen itsemurha elokuussa 1913 oli kova isku järjestölle, mutta sen toiminta jatkui kuitenkin Sven E. Donnerin ja Urho Salovaaran johdolla. Boldt erosi järjestöstä 1917, koska hän piti virallista partioideologiaa liian militaristisena.
Momunan kieli

| Momuna |
| --- | --- |
Muu nimi:  Somahai
Tiedot
Alue:   Indonesia
Puhujia:  2000
Kirjaimisto:  latinalaiset aakkoset
Kielitieteellinen luokitus
Kielikunta:  Yleisuusiguinealaiset kielet (?)
Kieliryhmä:  Mekkielet (?)
ISO 639-3:  mqf
 Ohje 
Momuna, tai somahai, on Indonesiassa puhuttava kieli, joka lasketaan kuuluvaksi toisinaan mekkieliin, mutta toisinaan sen kahden murteen katsotaan muodostavan oma somahaikielten kieliperhe. Momuna jaetaan kahteen päämurteeseen: momuna ja momina. Kielen katsotaan olevan epävakaa..
Kielellä on noin 2000 puhujaa, joista käytännössä kaikki ovat yksikielisiä.
Momunaa kirjoitetaan latinalaisilla aakkosilla. Uuden testamentin momunankielinen käännös julkaistiin vuonna 2010.
Fonologia > Konsonantit

|  |  | Labiaali | Alveolaari | Palataali | Velaari |
| --- | --- | --- | --- | --- | --- |
| Nasaali | norm. | m | n |  |  |
| Nasaali | palatalisoitunut |  | nʲ |  |  |
| Klusiili | norm. | b | t |  | k |
| Klusiili | velarisoitunut | bʷ |  |  |  |
| Klusiili | palatalisoitunut | bʲ |  |  |  |
| Frikatiivi | norm. |  | s |  |  |
| Frikatiivi | palatalisoitunut |  | sʲ |  |  |
| Tremulantti | Tremulantti |  | r |  |  |
| Approksimantti | Approksimantti | w |  | j |  |
Lähde:
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Puoliavoin | ɛ |  |  |
| Avoin |  | a | ɒ |
Lähde:
Sanasto

Momunan perussanastoa:
| Momuna | Suomi |
| --- | --- |
te / teri: käsi
boroga: musta
toko: luu
kwoka: koira
otu: silmä
kukwa: tuli
toko: pää
toko-ate: hiukset
nowa-: syödä
kana-: antaa
bari-: nähdä
Moneragalan piirikunta

Moneragalan piirikunta (sinhaliksi මොණරාගල දිස්ත්‍රික්කය, Moṇarāgala distrikkaya, tamiliksi மொனராகலை மாவட்டம், Moṉarākalai māvaṭṭam) on yksi Sri Lankan 25 piirikunnasta. Se kuuluu Uvan provinssiin. Piirikunta rajautuu pohjoisesta ja idästä Amparan piirikuntaan, lännestä Badullan ja Ratnapuran piirikuntiin ja etelästä Hambantotan piirikuntaan.